LRH กระฉูด 32% หลังกลุ่ม”บันยัน ทรี”เล็งเทรนเดอร์40 บ./หุ้น-ตลท.ไฟเขียวพุ่งไม่เกิน 1 เท่า
LRH กระฉูด 32% หลังกลุ่ม"บันยัน ทรี"เล็งเทรนเดอร์40 บ./หุ้น-ตลท.ไฟเขียวพุ่งไม่เกิน 1 เท่าจากราคาซื้อขายครั้งสุดท้ายของหลักทรัพย์ ณ เวลา 10.40 น. อยู่ที่ระดับ 39.25 บาท บวก 9.50 บาท หรือ 31.93% ด้วยมูลค่าซื้อขาย 172.74 ล้านบาท
26 ก.พ. 2561

ผู้สื่อข่าวรายงานว่า บริษัท ลากูน่า รีสอร์ท แอนด์ โฮเท็ล จำกัด (มหาชน) หรือ LRH ณ เวลา 10.40 น. อยู่ที่ระดับ 39.25 บาท บวก 9.50 บาท หรือ 31.93% ด้วยมูลค่าซื้อขาย 172.74 ล้านบาท

ตลาดหลักทรัพย์แห่งประเทศไทย (ตลท.) เปิดเผยว่า เนื่องด้วย บมจ. ลากูน่า รีสอร์ท แอนด์ โฮเท็ล (LRH) ได้รับหนังสือแจ้งความประสงค์ในการเข้าซื้อหุ้นของบริษัทผ่านการทำคำเสนอซื้อหลักทรัพย์โดยสมัครใจ(Voluntary Tender Offer) จากบริษัท บันยัน ทรี โฮลดิ้งส์ จำกัด และบริษัท บันยัน ทรี รีสอร์ท แอนด์ สปา(ไทยแลนด์) จำกัด โดยแจ้งความประสงค์ที่จะเข้าทำเสนอซื้อ LRH ที่จำหน่ายได้แล้วและจำนวนสิทธิ์ออกเสียงทั้งหมดโดยสมัครใจ ที่ราคา 40 บาทต่อหุ้น
ดังนั้น เพื่อให้หลักทรัพย์ดังกล่าวสามารถมีการซื้อขายต่อไปได้ตามสภาพความเป็นจริง ตลท.จึงอาศัยอำนาจตามความในข้อ 29 (3) แห่งข้อบังคับตลาดหลักทรัพย์แห่งประเทศไทย เรื่องการซื้อขาย การชำระราคา และการส่งมอบหลักทรัพย์ในตลาดหลักทรัพย์ พ.ศ.2555 กำหนดให้ราคาซื้อขายหลักทรัพย์ของ LRH  ในวันที่ 26 กุมภาพันธ์ 2561 มีราคาสูงสุดไม่เกินหนึ่งเท่าจากราคาซื้อขายครั้งสุดท้ายของหลักทรัพย์
ทั้งนี้ ในวันที่ 26 ก.พ. LRH ได้รับหนังสือแจ้งความประสงค์ในการเข้าซื้อหุ้น จากบริษัท บันยัน ทรี โฮลดิ้งส์ จำกัด และบริษัท บันยัน ทรี รีสอร์ท แอนด์ สปา (ไทยแลนด์) จำกัด ซึ่งปัจจุบันถือหุ้นรวมคิดเป็นสัดส่วน 54.22% ของหุ้นที่จำหน่ายได้แล้วและจำนวนสิทธิออกเสียงทั้งหมดของบริษัท โดยแจ้งความประสงค์ที่จะเข้าทาเสนอซื้อหลักทรัพย์โดยสมัครใจในหุ้นสามัญของบริษัทจานวน 76,312,552 หุ้น คิดเป็น 45.78% ของจำนวนหุ้นที่จำหน่ายได้แล้วและจำนวนสิทธิออกเสียงทั้งหมดของบริษัท ที่ราคาเสนอซื้อ 40 บาทต่อหุ้น